ประกาศกรมการค้าต่างประเทศประกาศกรมการค้าต่างประเทศเรื่องเปิดการไต่สวนการทุ่มตลาดสินค้าหลอดและท่อทำด้วยเหล็กหรือเหล็กกล้าที่มีแหล่งกำเนิดจากสาธารณรัฐประชาชนจีนและสาธารณรัฐเกาหลีพ.ศ. ๒๕๕๙[๑] ด้วยคณะกรรมการพิจารณาการทุ่มตลาดและการอุดหนุนตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัยในการประชุมครั้งที่ ๖/๒๕๕๘ เมื่อวันที่ ๒๑ ธันวาคม ๒๕๕๘ว่าคำขอของสมาคมผู้ผลิตท่อโลหะและแปรรูปเหล็กแผ่น ซึ่งได้รับมอบอำนาจจากบริษัทเอเซีย เมทัล จำกัด (มหาชน) บริษัท บี.เอส.เมทัล จำกัด บริษัท คอทโก้ เมททอลเวอร์คสจำกัด บริษัท เคแอนด์เอสสตีลไพพ์ จำกัด และบริษัท สหไทยสตีลไพพ์ จำกัด (มหาชน)ที่ได้ยื่นขอให้พิจารณาตอบโต้การทุ่มตลาดสินค้าหลอดและท่อทำด้วยเหล็กหรือเหล็กกล้าที่มีแหล่งกำเนิดจากสาธารณรัฐประชาชนจีนและสาธารณรัฐเกาหลีตามมาตรา ๓๓แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ มีพยานหลักฐานที่แสดงให้เห็นว่าคำขอมีมูลเกี่ยวกับการทุ่มตลาดและความเสียหายจึงเห็นควรให้เปิดการไต่สวนอาศัยอำนาจตามความในมาตรา๓๗ และมาตรา ๓๙ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ อธิบดีกรมการค้าต่างประเทศออกประกาศเปิดการไต่สวนการทุ่มตลาดไว้ดังต่อไปนี้ข้อ๑ สินค้าที่ถูกพิจารณาสินค้าหลอดและท่อทำด้วยเหล็กหรือเหล็กกล้าที่มีภาคตัดขวางเป็นวงกลม และไม่เป็นวงกลม ภายใต้พิกัดศุลกากรประเภทที่ ๗๓๐๕.๑๑.๐๐.๐๐๐๗๓๐๕.๑๒.๑๐.๐๐๐ ๗๓๐๕.๑๒.๙๐.๐๐๐ ๗๓๐๕.๑๙.๑๐.๐๐๐ ๗๓๐๕.๑๙.๙๐.๐๐๐ ๗๓๐๕.๒๐.๐๐.๐๐๐ ๗๓๐๕.๓๑.๙๐.๐๐๐๗๓๐๕.๓๙.๑๐.๐๐๐ ๗๓๐๕.๓๙.๙๐.๐๐๐ ๗๓๐๕.๙๐.๐๐.๐๐๐ ๗๓๐๖.๑๙.๑๐.๐๐๐ ๗๓๐๖.๑๙.๒๐.๐๐๐๗๓๐๖.๑๙.๙๐.๐๐๐ ๗๓๐๖.๒๙.๐๐.๐๐๐ ๗๓๐๖.๓๐.๑๐.๐๐๐ ๗๓๐๖.๓๐.๒๐.๐๐๐ ๗๓๐๖.๓๐.๓๐.๐๐๐๗๓๐๖.๓๐.๔๐.๐๐๐ ๗๓๐๖.๓๐.๙๐.๐๐๐ ๗๓๐๖.๕๐.๑๐.๐๐๐ ๗๓๐๖.๕๐.๙๐.๐๐๐ ๗๓๐๖.๖๑.๐๐.๐๑๐ ๗๓๐๖.๖๙.๐๐.๐๐๑๗๓๐๖.๖๙.๐๐.๐๙๐ ๗๓๐๖.๙๐.๑๐.๐๐๐ ๗๓๐๖.๙๐.๙๐.๐๐๐ รวม ๒๖ พิกัดที่มีแหล่งกำเนิดจากสาธารณรัฐประชาชนจีนและสาธารณรัฐเกาหลีข้อ๒ การพิจารณาการทุ่มตลาดและความเสียหายคณะกรรมการพิจารณาการทุ่มตลาดและการอุดหนุนพิจารณาเห็นว่าคำขอของสมาคมผู้ผลิตท่อโลหะและแปรรูปเหล็กแผ่น ซึ่งได้รับมอบอำนาจจากบริษัท เอเซียเมทัล จำกัด (มหาชน) บริษัท บี.เอส.เมทัล จำกัด บริษัท คอทโก้ เมททอลเวอร์คส จำกัดบริษัท เคแอนด์เอสสตีลไพพ์ จำกัด และบริษัท สหไทยสตีลไพพ์ จำกัด (มหาชน)มีมูลเพียงพอที่แสดงให้เห็นว่าการส่งสินค้าที่ถูกพิจารณาดังกล่าวเข้ามาในประเทศไทยมีการทุ่มตลาดและก่อให้เกิดความเสียหายโดยมีข้อเท็จจริงโดยสังเขปดังนี้๒.๑การทุ่มตลาด(๑) สินค้าที่ถูกพิจารณาจากสาธารณรัฐประชาชนจีน ทุ่มตลาดในอัตราร้อยละ๕๘.๙๕ ของราคา ซี ไอ เอฟ(๒) สินค้าที่ถูกพิจารณาจากสาธารณรัฐเกาหลี ทุ่มตลาดในอัตราร้อยละ ๕๔.๙๕ ของราคาซี ไอ เอฟ๒.๒ความเสียหายหลักฐานเบื้องต้นแสดงให้เห็นว่าอุตสาหกรรมภายในได้รับความเสียหายอย่างสำคัญจากการนำเข้าสินค้าที่ถูกพิจารณาโดยพิจารณาจาก(๑) ปริมาณการนำเข้าสินค้าที่ถูกพิจารณาจากสาธารณรัฐประชาชนจีนและสาธารณรัฐเกาหลีเพิ่มสูงขึ้น(๒)การนำเข้าสินค้าที่ถูกพิจารณามีผลกระทบต่อราคาขายในประเทศและมีผลกระทบต่อผลการดำเนินการของอุตสาหกรรมภายในข้อ๓ กระบวนการไต่สวนกรมการค้าต่างประเทศจะจัดส่งแบบสอบถามไปให้ผู้มีส่วนได้เสียเพื่อตอบข้อมูลประกอบการไต่สวนหากผู้มีส่วนได้เสียที่ไม่ได้รับแบบสอบถามแต่ประสงค์จะขอตอบแบบสอบถามเพื่อเข้าร่วมในการไต่สวนครั้งนี้สามารถแจ้งความจำนงเป็นหนังสือต่อกรมการค้าต่างประเทศเพื่อขอรับแบบสอบถามได้ภายใน๑๕ วัน นับแต่วันที่ประกาศนี้ประกาศในราชกิจจานุเบกษาทั้งนี้ผู้มีส่วนได้เสียที่ไม่แจ้งความประสงค์ขอรับแบบสอบถามภายในเวลาที่กำหนดตามวรรคหนึ่งกรมการค้าต่างประเทศอาจพิจารณารับฟังเพียงข้อเท็จจริงเท่าที่มีอยู่ประกอบการไต่สวนข้อ๔ การเสนอข้อเท็จจริงและความเห็นให้ผู้มีส่วนได้เสียเสนอข้อเท็จจริงและความเห็นเป็นหนังสือหรือแจ้งความจำนงขอแถลงการณ์ด้วยวาจาประกอบการไต่สวนการทุ่มตลาดและความเสียหายเป็นหนังสือต่อกรมการค้าต่างประเทศภายใน๓๐ วัน นับแต่วันที่ประกาศนี้ประกาศในราชกิจจานุเบกษาข้อ๕ การขอทราบข้อมูลการเปิดการไต่สวนผู้ใดประสงค์ขอทราบข้อมูลข่าวสารเกี่ยวกับการเปิดการไต่สวนให้ยื่นคำขอต่อกองปกป้องและตอบโต้ทางการค้า กรมการค้าต่างประเทศ เลขที่ ๕๖๓ถนนนนทบุรี ตำบลบางกระสอ อำเภอเมือง จังหวัดนนทบุรี รหัสไปรษณีย์ ๑๑๐๐๐หมายเลขโทรศัพท์ ๐ ๒๕๔๗ ๔๗๓๙ หมายเลขโทรสาร ๐ ๒๕๔๗ ๔๗๔๑ ทั้งนี้ ค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ ลงวันที่ ๒๖มีนาคม พ.ศ. ๒๕๔๔ประกาศ ณ วันที่ ๑๔มกราคม พ.ศ. ๒๕๕๙ดวงพร รอดพยาธิ์อธิบดีกรมการค้าต่างประเทศปริยานุช/จัดทำ๒๑ มกราคม ๒๕๕๙วริญา/ตรวจ๒๒ มกราคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๓ ง/หน้า ๒๕/๑๘ มกราคม ๒๕๕๙